AaB's Michael Jakobsen har vækket interesse hos den tyske storklub Bayern München. Det skriver BT fredag. Tyskerne skulle således have haft scouten Egon Cordes til stede under onsdagens landskamp imod Albanien, og ifølge BT's kilder tæt på Bayern München, var Egon Cordes meget tilfreds med, hvad han så fra den danske forsvarsspiller. Skærtorsdag vil Bayern München ifølge sporten.dks oplysninger troppe op ved SAS Liga-kampen mellem Brøndby og AaB for at se på 23-årige Michael Jakobsen igen. Denne gang vil den tyske tidligere landsholdsstjerne Wolfgang Dremmler, som nu er chefscout for Bayern, være med. Ifølge BT er et besøg fra Wolfgang Dremmler den sidste detalje, der skal overstås, inden et bud kommer på bordet fra Bayern.

Opsummering:
Bayern München følger Michael Jakobsen fra sidelinjen, og vil snart komme med et bud på ham. Det skriver BT.